## **Decentralized Private DMs**
อนาคตที่น่าจับตาระบบแชทที่อาจเข้ามาแทนที่ Telegram หรือ Signal โดยไม่มีตัวกลาง

https://i.nostr.build/FJOTaqbZGWJDeilp.jpg

ระบบแชทเป็นหนึ่งในฟีเจอร์ที่ได้รับความนิยมอย่างรวดเร็วในหมู่ผู้ใช้อินเทอร์เน็ตทั่วไปในยุคแรกๆ เพราะมันตอบโจทย์การใช้งานได้อย่างลงตัว ทุกคนสามารถพูดคุยกับคนทั่วโลกแบบเรียลไทม์ได้ฟรีๆ

แต่ระบบแชทไม่ได้มีดีแค่ความสนุกสนานเท่านั้น เรายังได้เห็นการใช้งานในเหตุการณ์สำคัญต่าง
ๆ ระบบแชทจึงมีความสำคัญทั้งในแง่ของความบันเทิงและการสร้างความเปลี่ยนแปลงในโลกแห่งความเป็นจริง

แล้วอะไรล่ะที่ทำให้ระบบแชทมีความปลอดภัย?

จริงๆ แล้ว ความปลอดภัยของระบบแชทมีอยู่ 2 ด้านคือ Private และ Confidential

Private: บุคคลภายนอกไม่สามารถรับรู้ได้ว่ากำลังมีการสนทนากันอยู่เช่น ไม่สามารถรู้ได้ว่า A กับ B กำลังคุยอะไรกันอยู่ หรือทั้งสองคุยอยู่ในกลุ่มเดียวกันถ้าเป็นระบบที่ดีจะต้องมีการปกป้องข้อมูลไม่ให้รั่วไหล

Confidential: ข้อมูลที่ส่งหากันจะต้องไม่สามารถถูกอ่านได้โดยบุคคลที่สาม

เมื่อเราลองศึกษาระบบและโปรโตคอลต่าง ๆ ของระบบแชท รวมถึง NIP บน Nostr เราจะพบว่าทุกอย่างล้วนมีข้อแลกเปลี่ยน เป็นเรื่องปกติของงานวิศวกรรม แต่ในวงการนี้ยิ่งเห็นชัดเจน เราต้องยอมเสียอะไรบางอย่างเพื่อให้ได้สิ่งที่ดีกว่ามา

แต่ยังมีอีกเรื่องที่เราได้ยินบ่อย ๆ เมื่อเราเจาะลึกถึงการเข้ารหัสของระบบแชทก็คือ Forward Secrecy และ Post-Compromise Security

Forward Secrecy: หากคีย์ถูกขโมยไป ข้อความในอดีตจะถูกถอดรหัสไม่ได้

Post-Compromise Security: หากคีย์ถูกขโมยไปจะมีวิธีการกู้คืนและใช้งานบัญชีเดิมต่อไปได้

ในอุดมคติ เราต้องการระบบแชทที่มีทั้ง Private, Confidential, Forward Secrecy, และ Post-Compromise Security ที่สามารถงานได้ทั้งแบบส่วนตัวและแบบกลุ่ม สามารถลบข้อความหรือปฏิเสธได้ว่าไม่เคยเข้าร่วมการสนทนานั้น ๆ ซึ่งมีความท้าทายอบ่างมากมีโปรโตคอลที่พยายามแก้ปัญหานี้ แต่ส่วนใหญ่ก็ต้องยอมแพ้ไป เพราะเป็นเรื่องยากที่จะสร้างระบบที่ทั้งปลอดภัยและสามารถลบร่องรอยได้

เราพอเข้าใจภาพรวมของระบบแชทแล้วงั้นเราลองมาดูระบบแชทของ Nostr กันบ้างดีกว่า

ระบบแชทของ Nostr ในยุคแรกนั้นเรียบง่ายใช้การเข้ารหัสแบบง่ายๆ โดยใช้คีย์ของผู้ส่งและผู้รับมาสร้างคีย์ร่วมกัน ซึ่งหมายความว่ามีเพียงสองคนนั้นเท่านั้นที่สามารถถอดรหัสข้อความได้นั้นคือ Nip-04

ข้อดีเราสามารถดูประวัติการสนทนาย้อนหลังได้ทั้งหมด เพราะทุกอย่างถูกเก็บไว้ด้วยคีย์เดียวกัน

ข้อเสียข้อความเหล่านี้ถูกเปิดเผยว่าใครคุยกับใครบ้าง หากคีย์ของฝ่ายใดฝ่ายหนึ่งรั่วไหล ข้อมูลทั้งหมดจะตกอยู่ในอันตรายทันที

หลายคนไม่ชอบ NIP-04 มองกันว่ามันอันตรายและมันแย่ไม่ควรใช้  อย่างไรก็ตามข้อถกเถียงนี้ทำให้เกิด NIP-44 ในเวลาต่อมาที่มีความปลอดภัยกว่าและยังมี Gift Wrapping เข้ามาเสริมเรื่องความเป็นส่วนตัว

“Gift Wrapping” เป็นเทคนิคในการซ่อนข้อมูลโดยการห่อ Event ด้วย Event อีกทีหนึ่ง

เพื่อป้องกันไม่ให้คนอื่นรู้ว่าใครกำลังคุยกับใคร Event ที่อยู่ภายในจะไม่ได้ถูกเซ็นชื่อจึงไม่สามารถเผยแพร่ไปบนรีเลย์ได้

ล่าสุดระบบแชทของ Nostr ได้ใช้ NIP-44 และ NIP-59 โดยใช้มาตรฐานการเข้ารหัสแบบใหม่และเทคนิค Gift Wrapping ทำให้ข้อมูลเมตาถูกซ่อนอย่างดี และข้อมูลถูกเข้ารหัสอย่างแน่นหนา เราสามารถดูประวัติการสนทนาย้อนหลังได้ และไม่มีใครรู้ว่าเรากำลังคุยกับใครอยู่

ระบบนี้ยังไม่มี Forward Secrecy และ Post-Compromise Security หากคีย์รั่วไหล ข้อมูลก็ยังหายอยู่ดี

เป้าหมายของ Jeff คือสร้างระบบแชทบน Nostr ที่สามารถทดแทน Telegram, Signal หรือแอปแชทอื่นๆ โดยไม่ต้องพึ่งพาเซิร์ฟเวอร์ส่วนกลางโดยใช้แบบใหม่ที่เรียกว่า Messaging Layer Security (MLS) ซึ่งใช้โครงสร้างแบบ Binary Tree ในการจัดการสมาชิกและสร้างระบบคีย์ที่ทำให้สมาชิกทุกคนมีข้อมูลเพียงพอสำหรับการเข้ารหัสและถอดรหัสข้อมูลภายในกลุ่ม

ในปัจจุบันมีไลบรารี่ดี ๆ ที่ช่วยให้ Nostr client ไม่ต้องเขียนโค้ด MLS เองทั้งหมด

ข้อดีของ MLS คือ ทำให้การจัดการกลุ่มขนาดใหญ่มีประสิทธิภาพมากขึ้น รองรับทั้งแบบส่วนตัวและแบบกลุ่มมีForward Secrecy และ Post-Compromise Security ข้อความทุกข้อความถูกเข้ารหัสด้วยคีย์ที่ต่างกัน และมีการหมุนเวียนคีย์ทุกครั้งที่มีการส่งข้อความ ไม่มีการรั่วไหลของข้อมูลมีเพียง Event เดียวที่ถูกเผยแพร่บนรีเลย์โดยใช้ Ephemeral Key และ Group ID ซึ่งสามารถหมุนเวียนได้เช่นกัน

ข้อเสียคือ MLS มันค่อนข้างซับซ้อนต้องอาศัยเครื่องมือที่ดีในเขียน Client นั้นเป็นสิ่งที่ Jeff พยายามพัฒนาอยู่ และต้องอาศัยความร่วมมือจากนักพัฒนา Nostr คนอื่น ๆ ด้วยเช่นกัน อีกข้อเสียคือไม่สามารถดูประวัติการสนทนาย้อนหลังได้ หากไม่ได้บันทึกไว้

การพัฒนาครั้งนี้เป็นสิ่งที่น่าสนใจมากอาจตอบโจทย์ที่หลายคนตามหาในโลกที่ privacy ถูกมองว่าเรื่องอันตราย

— nostr:nprofile1qqsqxapvypwtdjxcvqcujw7y4xearpyycvkgv43lcr3p3yg29hu65hgpzamhxue69uhhyetvv9ujuvrcvd5xzapwvdhk6tcpzfmhxue69uhkuenjv4kxz7fwv9c8qtcprpmhxue69uhhyetvv9ujumn0w3hhx6rf9emkjm30xeezc7

#Siamstr


เคยสงสัยไหมว่า ทำไมเศรษฐกิจถึงเป็นเรื่องซับซ้อนนัก? มาร่วมไขปริศนาเศรษฐศาสตร์ผ่านมุมมองที่แตกต่างระหว่างสำนักออสเตรียนและกระแสหลักกันครับ
https://i.nostr.build/jh0kZ1j7oo8LoxQR.jpg

ตลอด 3 EP ที่ผ่านมา JUST Economics ได้พาคุณดำดิ่งสู่โลกเศรษฐศาสตร์ที่น่าตื่นเต้น เราได้สัมผัสกับมุมมองที่หลากหลาย

โดยเฉพาะอย่างยิ่งมุมมองที่น่าสนใจและแตกต่างจากเศรษฐศาสตร์กระแสหลัก ซึ่งสำนักออสเตรียนให้ความสำคัญกับ "การกระทำของมนุษย์" และตั้งคำถามถึงบทบาทของรัฐ

ในโพสนี้.. เราจะพาคุณไปสำรวจความแตกต่างที่น่าสนใจระหว่างเศรษฐศาสตร์สำนักออสเตรียนและเศรษฐศาสตร์กระแสหลัก (หรือแนวคิดเคนเซียน) โดยอ้างอิงจากหนังสือ Principles of Economics ของ Saifedean Ammous

หัวใจหลักของเศรษฐศาสตร์สำนักออสเตรียน คือ การมองว่าระบบเศรษฐกิจเปรียบเสมือนละครเวทีขนาดใหญ่ที่ขับเคลื่อนด้วย "การกระทำของมนุษย์" ไม่ใช่เพียงแค่สมการหรือแบบจำลองทางคณิตศาสตร์ที่เย็นชา

สำนักคิดนี้เชื่อว่าการจะเข้าใจระบบเศรษฐกิจอย่างแท้จริง เราต้องเริ่มต้นจากการทำความเข้าใจ "เหตุผล" และ "มูลค่า" ที่ซ่อนอยู่เบื้องหลังการตัดสินใจของแต่ละบุคคล

ลองนึกภาพตามนะครับ.. เวลาที่เราเลือกซื้อสินค้าสักชิ้น การตัดสินใจของเราไม่ได้ขึ้นอยู่กับราคาเพียงอย่างเดียว แต่ขึ้นอยู่กับ "มูลค่า" ที่เราให้กับสินค้านั้นๆ ซึ่งได้รับอิทธิพลจากความชอบส่วนตัว สถานการณ์ในขณะนั้น และแม้กระทั่งความขาดแคลนของสินค้า

นี่คือสิ่งที่เรียกว่า "มูลค่าอัตวิสัย (Subjective Value)"

ดังที่ Carl Menger นักเศรษฐศาสตร์ผู้ยิ่งใหญ่เคยกล่าวไว้ว่า "มูลค่าไม่มีอยู่นอกเหนือจิตสำนึกของมนุษย์"

ในทางกลับกัน.. เศรษฐศาสตร์กระแสหลัก มักจะพยายามอธิบายระบบเศรษฐกิจด้วยแบบจำลองทางคณิตศาสตร์และสมการ โดยมองว่า "มูลค่า" เป็นสิ่งที่วัดได้ สามารถกำหนดเป็นตัวเลขได้อย่างแม่นยำ

อย่างไรก็ตาม Saifedean Ammous มองว่าแนวทางนี้อาจเป็นการ "Scientism" หรือการยึดติดกับวิธีการทางวิทยาศาสตร์มากเกินไป จนมองข้ามความซับซ้อนของการกระทำของมนุษย์

การใช้แบบจำลองทางคณิตศาสตร์ในทางเศรษฐศาสตร์ มักจะมาพร้อมกับสมการที่ไม่คงที่และถือเป็นการพยายามลดทอนความซับซ้อนของการกระทำของมนุษย์ให้เหลือเพียงตัวแปรที่วัดได้ ซึ่งอาจทำให้เกิดความเข้าใจผิดเกี่ยวกับการทำงานของระบบเศรษฐกิจ

เพราะในความเป็นจริงมนุษย์ไม่ได้ตัดสินใจตามแบบจำลอง แต่ตัดสินใจตาม "เหตุผล" และ "มูลค่า" ที่ตนเองให้

อีกหนึ่งจุดที่แตกต่าง.. คือมุมมองเกี่ยวกับบทบาทของรัฐ เศรษฐศาสตร์กระแสหลัก มักจะมองว่ารัฐควรมีบทบาทสำคัญในการแก้ไขปัญหาในระบบเศรษฐกิจ

เช่น การควบคุมราคา การขึ้นค่าแรงขั้นต่ำ และการอุดหนุนราคา ซึ่งสอดคล้องกับแนวคิดของ John Maynard Keynes ที่เชื่อว่ารัฐบาลควรเข้ามาแทรกแซงเศรษฐกิจเพื่อกระตุ้นการใช้จ่ายและสร้างงาน

แต่เศรษฐศาสตร์สำนักออสเตรียนมองว่า.. การแทรกแซงของรัฐในระบบตลาดเสรีมักจะนำไปสู่ผลลัพธ์ที่ไม่พึงประสงค์

ตัวอย่างเช่น การกำหนดราคาสินค้าโดยรัฐอาจนำไปสู่การขาดแคลนสินค้า การขึ้นค่าแรงขั้นต่ำอาจทำให้คนงานตกงาน และการอุดหนุนโดยรัฐอาจทำให้เกิดการผลิตและบริโภคที่มากเกินความจำเป็น

ตัวอย่างผลกระทบจากการแทรกแซงของรัฐที่สำนักออสเตรียนมองว่าไม่พึงประสงค์ เช่น..

การควบคุมราคา - หากรัฐเข้ามาควบคุมราคาสินค้า เช่น การกำหนดเพดานราคา อาจทำให้เกิดภาวะสินค้าขาดแคลนได้ เพราะผู้ผลิตจะไม่มีแรงจูงใจในการผลิตสินค้าออกมาขายในราคาที่ต่ำกว่าต้นทุน

Robert Schuettinger และ Eamonn Butler ได้บันทึกไว้ในหนังสือ Forty Centuries of Wage and Price Control: How Not to Fight Inflation ว่าการควบคุมราคามักจะนำไปสู่ตลาดมืด ที่ผู้คนยอมจ่ายแพงกว่าเพื่อให้ได้สินค้าที่ขาดแคลน

การขึ้นค่าแรงขั้นต่ำ - การที่รัฐกำหนดค่าแรงขั้นต่ำ อาจส่งผลให้นายจ้างบางรายไม่สามารถจ่ายค่าแรงที่สูงขึ้นได้ ซึ่งอาจนำไปสู่การลดการจ้างงาน

โดยเฉพาะอย่างยิ่งกลุ่มแรงงานไร้ฝีมือ หรือผู้ที่เพิ่งเริ่มต้นทำงาน อาจได้รับผลกระทบมากที่สุด

การอุดหนุนสินค้า - การอุดหนุนของรัฐบาล เช่น การอุดหนุนสินค้าเกษตร อาจทำให้เกิดการผลิตและบริโภคสินค้ามากเกินความจำเป็น เพราะทั้งผู้ผลิตและผู้บริโภคไม่ได้ตัดสินใจตาม "มูลค่า" ที่แท้จริงของสินค้า

ผลที่ตามมาคือ ทรัพยากรของประเทศอาจถูกจัดสรรไปอย่างไม่มีประสิทธิภาพ

เศรษฐศาสตร์สำนักออสเตรียน เน้นย้ำถึงความสำคัญของ "เสรีภาพ" และ "ตลาดเสรี" ในการขับเคลื่อนระบบเศรษฐกิจ โดยมองว่าการแทรกแซงของรัฐมักจะนำไปสู่ผลลัพธ์ที่ไม่พึงประสงค์

ในขณะที่เศรษฐศาสตร์กระแสหลัก มองว่ารัฐมีบทบาทสำคัญในการแก้ไขปัญหาตลาดและสร้างความมั่นคงทางเศรษฐกิจ

การทำความเข้าใจมุมมองที่แตกต่างของทั้งสองสำนักคิด จะช่วยให้เรามองเห็นภาพรวมของระบบเศรษฐกิจได้อย่างรอบด้าน และสามารถวิเคราะห์ปัญหาเศรษฐกิจได้อย่างมีประสิทธิภาพมากขึ้น

อย่าลืมติดตาม JUST Economics EP ต่อไปกันนะครับ เราจะพาคุณไปสำรวจโลกเศรษฐศาสตร์ที่น่าตื่นเต้น รับรองว่า สนุก เข้าใจง่าย และได้ความรู้แน่นปึ๊กอย่างแน่นอนครับ

— nostr:nprofile1qqsdts7svdn3tudf6klz479d4cyj6a2hjc36kg3l06ts29scf5g4nvcpz4mhxue69uhk2er9dchxummnw3ezumrpdejqz9mhwden5te0ve5kcar9wghxummnw3ezuamfdejsz9nhwden5te0vakx7cnpdsh8yetvv9ujuun9vss0tu89

#Siamstr


"ที่จริงแล้ว เราไม่ได้อยู่ในยุคความเหลื่อมล้ำของรายได้ แต่เราอยู่ในยุคความเหลื่อมล้ำของทักษะต่างหาก"

ผมคิดว่า คำกล่าวนี้ ไม่เกินจริงในปัจจุบันที่เราต่างมองสังคมแล้วเห็นว่า มีรายได้ที่เหลื่อมล้ำกันมากขึ้น ระหว่างคนจนกับคนรวย ผมอ้างอิงจากการศึกษา ของ Gary Becker นักเศรษฐศาสตร์รางวัล Noble ที่ได้ศึกษาแล้วค้นพบว่า (https://www.investors.com/politics/commentary/education-gap-is-our-real-problem/) ต้นตอของความแตกต่างทางด้านรายได้ ที่ส่งผลต่อไปยังระดับความมั่งคั่งของครอบครัว นั่นคือ ความเหลื่อมล้ำทางด้านของระดับการศึกษา ที่เป็นสาเหตุหลัก ดังนั้น แทนที่จะกระจายความเหลื่อมล้ำด้วยการแจกเงิน ต้องเปลี่ยนมาเป็นผลักดันเรื่องการศึกษาเป็นเรื่องหลัก

จากการค้นหาเพิ่มเติม พบว่าเรื่องนี้ในประเทศไทย ก็มีผลลัพท์ที่ไม่แตกต่างกัน เพราะจาก "กองทุนเพื่อความเสมอภาคทางการศึกษา" ก็ได้ผลลัพท์ว่า ถ้าระดับการศึกษาสูงขึ้น ก็จะมีรายได้ที่สูงขึ้นด้วย https://www.eef.or.th/infographic-34231/ ซึ่งการศึกษานี้ วัดเพียงรายได้ที่เกิดจากการทำงานเท่านั้น ยังไม่วัดผลกระทบเชิงบวก ที่จะเกิดขึ้นต่อสังคม และประเทศไทย อันเนื่องจาก ระดับความสามารถ ที่สูงขึ้นอีกด้วย

นี่ขนาดว่า คุณภาพการศึกษา และ หลักสูตรการศึกษาของประเทศไทย ยังเป็นที่วิจารณ์ และ ถกเถียงกันอยู่ในหลายแง่มุมและประเด็นอย่างที่เรารู้กัน ก็ยังให้ผลลัพท์ที่ชัดเจนมากขนาดนี้เลยนะ

ดังนั้น ที่ผมเคยกล่าวเอาไว้ว่า ถ้าอยากมีรายได้สูง ถ้าอยากรู้วิธีหาเงินเยอะ ถ้าอยากมั่งคั่ง ถ้าอยากรวย สิ่งที่สำคัญที่สุด คือ "ความรู้" ไม่เคยเกินจริง

ลงทุนที่ดีที่สุด คือการลงทุนในความรู้ให้ตัวเอง เพราะการลงทุนแบบนี้ ให้ผลตอบแทนที่มหาศาลมากๆ หนังสือ หรือ course การศึกษาต่างๆ ซึ่งมีทั้งราคาไม่แพง ไปจนถึงฟรี ทำให้เราได้ความรู้ มุมมอง ที่เปิดกว้างมากขึ้น
และ นั่นจะทำให้เรา "มีความสามารถ ในการสร้างเงิน" ที่มากขึ้น ตามมาด้วย

และเมื่อนั้น ความมั่งคั่ง หรือความรวย ที่คนทั่วไปต่างออกตามหา จะไม่ไกลเกินความเป็นจริงอย่างแน่นอน


วันนี้ ขอเล่าเรื่องหนักสมองนิดหน่อย แต่เป็นสิ่งที่เป็นประโยชน์มากๆ กับเรื่องของ "ดอกเบี้ย" แต่อย่าพึ่งกังวล จะทำให้เห็นภาพง่ายที่สุด

"หาเงินเพิ่มได้ ถ้าเข้าใจดอกเบี้ย"
เช่น กู้บ้าน ธนาคารคิดดอกเบี้ย 6% และ เราได้เงินก้อน(bonus , งานเสริม ฯลฯ) จะทำอย่างไรดี แน่นอนว่าชาวเน็ตจะตอบเสียงเดียวกัน โปะบ้านเลย 100%

แต่ผมจะชวนให้คิดต่าง ดังนี้

1) เงินสำรองเรามีเท่าไร
บางคนมีเท่าไรโปะบ้านหมด จนไม่เหลือเงินสำรอง เวลาเกิดเหตุฉุกเฉิน เกินกว่าที่เราคาดเรา เราจะตึงมือทันที ดังนั้น ถ้ายังมีเงินสำรองไม่พอ ให้เราเก็บไว้เป็นเงินสำรองก่อนเสมอ อย่าพึ่งคิดเรื่องดอก หรือ ผลตอบแทน

เงินสำรองที่เหมาะสม คิดได้จาก "ค่าใช้จ่ายต่อเดือน" คูณ "จำนวนเดือน ระหว่าง 6-12" เลือกเอาได้เลย เช่น ค่าใช้จ่ายเดือนละ 30,000 บาท แต่หาเงินลำบาก และงานมั่นคงดี ก็เก็บ 30,000*6 = 180,000 บาท พอ หรือ บางคน ทำงานไม่มั่นคง พร้อมโดนเด้งตลอดเวลา อาจจะ คูณ 12 เลย

เงินสำรองนี้ มีอีกความหมายว่า "ถ้าเงินรายรับที่ควรจะได้ทุกเดือน หายไปทันที เราจะมีเวลาคิด ตั้งหลัก ก่อนหารายรับใหม่ ได้นานเท่าไร" ใครชอบ safe มากน้อยเลือกได้
ส่วนตัวผมเป็นสายอุ่นใจ ก็จะมีไว้ 12 เดือน

ถ้าผ่านข้อนี้ได้ ดูข้อต่อไปได้เลย

2) หากำไรจากเงินก้อนนั้น ได้เท่าไร คิดเป็นกี่ %
เช่น เอาไปฝาก DeFi ได้ APR 10%, เอาไปเปิดลงทุนซื้อขนมปัง ทำ sandwich ขาย ได้กำไรเพิ่มคิดเป็น 20% จากทุนที่ได้ลงไป (หักค่าแรงและทุนทุกอย่างแล้ว)

แบบนี้ คำตอบที่ถูกต้องคือ ต้องเอาไปลงทุน
เพราะ ถ้าเราไม่โปะบ้าน เงินก้อนนั้น เราต้องจ่ายดอกกู้ 6% ต่อปี
แต่ลงทุน DeFi ได้กำไร 10% ต่อปี (แปลว่าเราได้เงินส่วนเพิ่ม 4% ต่อปี)
แต่ลงทุน ขาย sandwich ได้กำไร 20% ต่อรอบ (ขายครั้งเดียวต่อปีพอ) แปลว่าเรามีส่วนต่างกำไร 14% ต่อปี เลยทีเดียว

การบริหารแบบนี้ ทำให้เรามองอีกมุมได้ว่า
"เราได้อยู่บ้านฟรี และ ยังได้เงินเพิ่มจากเงินทุนก้อนนั้นอีก" ที่อยู่ฟรี เพราะเราเอาไปลงทุนได้เงินกำไร เกินกว่าดอกเบี้ยแล้ว + เงินกำไรส่วนต่าง ทำให้เงินทุนเราเพิ่ม
ซึ่งถ้าเราวนเอาเงินส่วนต่าง ไปเพิ่มในการลงทุน ผลการลงทุนในระยะเวลาหลังจากนั้น ก็จะให้ผลตอบแทนเพิ่มขึ้นอีก

---
เพียงแค่ 2 ข้อนี้ ที่ต้องเข้าใจให้ชัดเจน แจ่มแจ้ง เราสามารถประยุกต์ใช้ได้ในหลายสถานการณ์เลย ไม่ติดกับเพียง การกู้บ้านเท่านั้น

เช่น เราเห็นว่า DeFi ให้ผลตอบแทน 20% APR แต่เราไม่มีทุนเลย ดังนั้น เราก็หากู้เงินจากคนที่เรารู้จัก เพื่อมาลงทุน สมมุติเค้าคิดดอก 5% ต่อปี แปลว่า เราจะได้กำไร 15% ต่อปีเลย และ DeFi ปกติเราทบต้นเพิ่มทุนได้ตลอดเวลา ในขณะที่ฝั่งกู้ ดอกจะ fixed เป็นต่อปี อีกต่างหาก ดังนั้น ส่วนต่างนี้จะเยอะกว่านี้อีก

อีกตัวอย่าง
เงินที่เราเก็บในรูปเงินสด มีเงินเฟ้ออยู่ที่ 4% ต่อปี เราเก็บใน Bitcoin หรือ ทองคำแท่ง ด้วยมูลค่าเท่ากัน และกำหนดให้ ไม่มีคนไล่ซื้อ Bitcoin / ทองคำ เลย แต่ด้วยอำนาจเงินเฟ้อ 4% มันก็จะไป price in ทำให้ Bitcoin / ทองคำ ราคาเพิ่ม 4% โดยธรรมชาติ เรื่อยๆ แม้ว่าไม่มีใครทำอะไรเลยก็ตาม

ในเน็ตชอบแซวกันว่า ถ้าเราซื้อผักมาเก็บไว้ ปีนึงเราก็ได้ส่วนต่างจากเงินเฟ้อที่เราเห็นนั้นแล้ว นั่นคือความคิดที่ถูกต้องแล้วนะ แต่ทำจริงไม่ได้ เพราะ ผัก เนื้อสัตว์ หรือ อาหาร มีอายุการเก็บที่สั้นนั่นเอง

แนวคิดนี้ สามารถนำไปคิดต่อยอดกับเรื่องอื่นๆได้อีกเยอะเลย

ป.ล.ผมผ่านเรื่องพวกนี้มาหมดแล้ว และ ใช้สูตรนี้แหล่ะ ไปหากำไรจากโลก crypto จนมีวันนี้ได้ ดังนั้น proof ให้แล้ว ว่าแนวคิดนี้ มันถูกต้อง และ ใช้ได้ ไม่ได้อ่านเอามาจากตำรา แล้วมาเล่าสู่กันฟังเน้อ

ป.ล.2 เมื่อพูดถึงเรื่องลงทุน แน่นอน ว่า การลงทุนทุกอย่าง ล้วนมีความเสี่ยง ดังนั้น ขอให้ทำความเข้าใจ และคิดถึงเรื่องความเสี่ยงในแง่มุมต่างๆ ให้ครบถ้วนก่อน เป็นเรื่องที่สำคัญ เพราะหลายครั้ง คนก็เลือกเครื่องมือการลงทุนที่ไม่ถูกต้อง อย่าง UST ก่อนที่จะแตก ได้ APR 21% แบบนิ่งๆ เลยไปเอาเงินของทั้งครอบครัวมา all in เลย แล้ววันที่ UST แตก ก็คือ ล้มทั้งยืนทั้งครอบครัวเลย แบบนี้ ก็ต้องมองให้ขาดด้วย บริหารความเสี่ยงให้ดีๆ อย่ามองแต่ผลตอบแทนแต่เพียงอย่างเดียว

#siamstr  #inflation  #interest


หลายคนอาจไม่รู้ว่าพวกเรารอดสงครามนิวเคลียร์ล้างเผ่าพันธุ์มาได้ก็เพราะหนังตลกเสียดสีชื่อโคตรยาวอย่าง Dr. Strangelove or: How I Learned to Stop Worrying and Love the Bomb ของบรมครูสแตนลีย์ คูบริค (ใช่ครับ คนเดียวกับที่ทำเรื่อง 2001: A Space Odyssey ที่ Barbie เอาไปล้อนั่นแหละ)
https://youtu.be/jPU1AYTxwg4?si=PTu8fVou6_qaYyiM
หนังเล่าเรื่องนายพลประสาทแดกคนนึงในทัพอากาศสหรัฐฯ ที่เชื่อว่าโซเวียตกำลังแอบปฏิบัติการใส่ฟลูออไรด์ลงในน้ำดื่มเพื่อบ่อนทำลายอเมริกันชน (ทุกวันนี้รัฐบาลมะกันทำเองแล้วมั้ง 5555) นี่มันคือภัยคุกคามจากคอมมิวนิสต์ที่ให้อภัยไม่ได้ ต้องเอานิวเคลียร์ไปปูพรมถล่มบ้านมัน ฆ่ามันให้หมดดดดดด!!! ว่าแล้วก็ออกคำสั่งพิเศษ Wing Plan R ให้กองยานติดหัวรบนิวเคลียร์เดินหน้าเข้าน่านฟ้าโซเวียตเพื่อทิ้งระเบิดปรมาณูทั่วแผ่นดินรุส ซึ่งอีคำสั่งที่ว่านี้เป็นชุดคำสั่งพิเศษที่มอบอำนาจให้นายพล bypass ลำดับขั้นตอนในยุทธวิธีได้เลยโดยไม่ต้องฟังคำสั่งกลาโหมและประธานาธิบดี

ความบัดซบขั้นสุดคือการจะยกเลิกคำสั่งดังกล่าว ต้องเข้ารหัสลับ 3 อักษร ที่มีแต่นายพลคนดังกล่าวที่รู้รหัส นี่มันสุดยอดแห่งความ single point of failure ชัด ๆ

ความน่ากลัวของเหตุการณ์นี้ไม่ใช่แค่ความยากของการยกเลิกคำสั่งที่ว่า แต่เป็นสิ่งที่เรียกว่า Doomsday Machine ที่โซเวียตติดตั้งไว้เป็นระบบป้องกันตัวเองแบบอัตโนมัติในกรณีโดนโจมตีด้วยอาวุธนิวเคลียร์ ระบบ Doomsday จะยิงหัวรบนิวเคลียร์ออกแบบพิเศษขนาด 100 กว่าเมกาตันไปยังทุกประเทศทั่วแผนที่โลกทันทีหากแผ่นดินรุสโดนนิวเคลียร์ลง และจะทำให้สิ่งมีชีวิตสิ้นชีพพร้อมกันหมด ก่อนจะพาโลกทั้งใบเข้าสู่สภาพแบบในเกม Fallout ไปอีกอย่างน้อย 93 ปี
https://youtu.be/kH37zkOr7qk?si=HY4MEbbkwlbjvWiq
เอ้า! ฉิบหายสิทีนี้ มึงออกแบบระบบยิงนิวเคลียร์กันง่าย ๆ แบบนี้เลยหรอไอ้สองประเทศบ้าอำนาจ

ผลก็คือหนังแนว war room สุดเครียดที่ฉาบหน้าด้วยการแสดงแนวตลกเสียดสีตลอดทั้งเรื่อง ที่บุคคลระดับอีลีทของโลกต้องช่วยกันหาทางหยุดคำสั่งนี้ก่อนหายนะระดับแดดิ้นกันทั้งดาวจะมาถึงในอีกไม่กี่นาทีข้างหน้า
 https://image.nostr.build/0a13f5462b3b481253d46f50ea76daaacd1a497f8684e178cad52465ef7b1dc9.jpg

ฟังดูมันก็แค่หนังเสียดสีสงครามเย็นใช่มั้ยล่ะ? อยากบอกว่าไม่ใช่ครับ เพราะระบบสุดบ้าบอที่ผมเล่ามาเนี่ย ทั้งมะกันและโซเวียตเสือกมีอยู่จริง ๆ !!!

หลังจากหนังเรื่องนี้ออกฉายและประสบความสำเร็จในวงกว้าง (เป็นหนังขาวดำเรื่องสุดท้ายของคูบริค และได้รับการชูมือแทบจะโดยทั่วกันว่าเป็นหนังที่สนุกที่สุดของเจ้าตัวอีกด้วย) สิ่งที่ตามมาก็คือรัฐบาลสหรัฐฯ ทำการเปลี่ยนโปรโตคอลในการยิงหัวรบนิวเคลียร์ใหม่แบบยกเซ็ตเพื่อป้องกันเหตุการณื single point of failure แบบในหนัง และรัฐบาลโซเวียตก็ตัดสินใจลดขนาดอาวุธนิวเคลียร์ของตนเองที่กำลังจะทดลอง โดยลดเหลือแค่ประมาณ 50 เมกาตัน จากตอนแรกที่ออกแบบไว้ใหญ่ระดับเกิน 100 เมกาตัน

แม้แต่คูบริคเองก็ยอมรับว่าคนแบบตัวละครนายพลประสาทแดกกดปุ่มทำโลกแตกในเวลาไม่กี่นาที ต้องมีอยู่จริง ๆ แน่นอนในกองทัพอเมริกันและโซเวียต

เฮ้อ... ขอบคุณคุณปู่คูบริคผู้ล่วงลับ ที่นอกจากจะทำหนังเทพเป็นบ้า ยังเซฟพวกเราจากสงครามนิวเคลียร์ล้างโลกไว้อีกด้วย

กราบ,
จิงโจ้ เป็นโล้เป็นพายดูหนัง

#siamstr
#movie


Understanding Bitcoin: Challenges and Misconceptions Episode 2

เนื้อหาเข้มข้นมากขึ้นแล้ว ด้วยหัวข้อดังนี้
- บิทคอยน์ คือ ดิจิทัล ลวงโลก
- ใช้ซื้อก๋วยเตี๋ยวปากซอยยังไม่ได้เลย
- คนเข้าไปขุด โดนหลอกให้มาเป็นส่วนหนึ่งของระบบเพื่อช่วยกันทำให้คริปโตฯ นั้นๆ ยังอยู่ได้
- ทองยังมีอรรถประโยชน์อื่น คือ เครื่องประดับแต่ Bitcoin ไม่มี
- ใช้เก็งกำไรอย่างเดียวเลย ไม่มีประโยชน์อื่นแล้ว
- ไม่สามารถจับต้องได้ แตกต่างจากทอง ที่มีของจริงให้จับ
- Bitcoin ไม่มีมูลค่า
- Bitcoin ไม่สามารถรักษามูลค่าได้
- มีความเสี่ยงในการถูกแฮ็ก
- การใช้ทรัพยากรที่เยอะของ BTC ในการขุดเหรียญ การยืนยัน Transaction
- ใช้บิตคอยน์สำหรับธุรกิจด้านมืดอย่างการฟอกเงินหรือการทำธุรกรรมที่ผิดกฎหมาย
- รัฐบาลในหลายประเทศยังไม่ยอมรับให้คริปโตเคอร์เรนซีเป็นเงินตราที่ชำระหนี้ได้ตามกฎหมาย

สามารถอ่านตัวเต็มได้ที่ https://bemyblockchain.com/2024-06-understanding-bitcoin-challenges-and-misconception-ep2

#siamstr  #bitcoin  #BitcoinUnderstanding


Fun fact: วันนี้เพิ่งได้คุยกับซัพฯ อาหารไก่ไข่รายหนึ่ง ผมก็ถามเขาว่าทำไมมีแต่ข่าวไข่ไก่ขึ้นราคา ทั้งที่ต้นทุนอาหารสำเร็จรูปปรับตัวลงมาเป็นปีละ อย่างผมนี่แทบจะขายลดราคาลงจากเดิมด้วยซ้ำ (ถ้าคนซื้อสนิทกัน) ก็ยังอยู่ได้ชิลล์ ๆ

"อ๋อ พอเปิดเทอมแล้วไข่มันขาดตลาดครับ เด็กกลับมาเรียนแล้วก็กินไข่กันเยอะกว่าตอนปิดเทอม แล้วฟาร์มใหญ่บางแห่งได้กำไรน้อยลงตอนเดือนมีนาฯ เมษาฯ ที่ผ่านมา ก็เลยขึ้นราคาไข่ตอนนี้ จะได้เฉลี่ยกำไรไปโปะเดือนก่อน"

ฟังขำ ๆ อย่าไปคิดอะไรมากเนอะ 🐓
nostr:nevent1qqsq6tne8k7zv6xsh97xpfah879sam7cdy7stvz25pnw9r8aern6grspz3mhxue69uhhyetvv9ujuerpd46hxtnfdupzqee0sh9yk8kjc5hkp4rpggzaagw4qq86uq85j400fy68de84f9jwqvzqqqqqqyyvrx2p
#siamstr


#siamstr

เครดิต: FB วิศวกรสอนลงทุน

บทความต่อ อันนี้กาวล้วน ไม่มีทินเนอร์ปน

US กับ China ยังไงก็ตีกันแน่ เพราะเห็นต่างกันมา อีกคนหนึ่งเป็นลูกหนี้ แต่ทำเจ้าหนี้แทบสิ้นชาติสิ้นเศรษฐกิจได้ ... เอากระดาษไปแลกของเพื่อน ไม่พอ Dilute กระดาษนั้นเองมีผ่านนโยบาย Budget Deficit (ใช้มากกว่าหา หาไม่ทันก็กู้มาจ่ายจนดอกเบี้ยแต่ละปีอยู่แถวๆ $1Trillion)... เหลี่ยมทุกดอกแล้วบอกเพื่อนกัน

China บอกไม่ไหว กระดาษของลื้อไม่น่าจะรอดใน Long Run เพราะผู้คิดค้นนโยบายเงินกระดาษบอกเองว่า In the long run we all die ดังนั้นกู้ไปบริโภคแหละ เพื่อให้เศรษฐกิจปัจจุบันมันผ่านไปให้ได้ หมุนไปก่อน ... เลยพยายามลดการพึ่งพิงเศรษฐกิจไปยัง US มากขึ้น ... วางโครงการเศรษฐกิจใหม่ BRI เดินทางทั้งบกน้ำอากาศไปยัง Europe, Africa, India, Asian และ US ไม่ได้อยู่แผนเศรษฐกิจนี้ (จะอยู่ได้ไง มันมีมหาสมุทรคั่นกลาง 555+) ... และร่วมมือกับคู่แข่งเก่า US อย่าง Russia ในการจัดตั้งกลุ่มการเงินใหม่อย่าง BRICS เพื่อเอามาแข่งกันกับกลุ่มเดิมอย่าง IMF/World Bank ที่ตั้งมาตั้งแต่ยุคหลัง WW2 ... พยายามจะลดการใช้เงิน Dollar กันสุดๆ สร้าง Bilateral Trade ใช้เงิน 2 สกุล ไม่ผ่าน Dollar ก็ทำกันมาแล้ว (แต่ยังเป็นส่วนน้อยมากๆ เพราะใครมาร่วมกันกับ BRICS มักจะโดนพี่ใหญ่อย่าง US เล่นงานเสมอไม่ทางใดก็ทางหนึ่ง แบบชอบธรรม)

ตรงนี้ที่ US ก็ยอมไม่ได้ ปล่อย China เป็นโรงงานให้ทั้งโลกมานาน หลายๆบริษัทของเมกาก็ไปตั้งโรงงานในจีน เลยพยายามกีดกันทุกทาง ผ่านนโยบายต่างๆ Tech/Trade war กำแพงภาษี Blacklists จับคนสำคัญของบริษัทเขา ยัดข้อหาต่างๆเข้าไป ... บอกเพื่อนๆ Japan, S. Korea, EU, Australia ว่า อย่าไปคบค้ากับจีน ... มาจีบ Asian ร่วมถึงไทยว่า จะเข้าฝั่งไหน I มีผลประโยชน์ให้ต่างๆนาๆ ก็ว่าไป ... ทั้งหมดเพื่อสกัดจีนให้ได้ เท่าที่ยังมีโอกาส

เวลาผ่านมาตั้งแต่ 2018 ที่เริ่มกีดกัน ... มองอีกที China เอาจริงแหะ ลดการถือ Dollar จริงๆ ไปซื้อแต่ทองเพิ่มเข้าทุนสำรอง ... จน US แบบต้องส่ง นักการเมือง ตัวแทนรัฐต่างๆไปคุยกับ China ช่วยซื้อ Bond หน่อย (ปล่อยกู้หน่อยได้ไหม ขึ้นดอกเบี้ยให้แล้วนะ) ...  แต่ก็ยังไม่เกิดผล ... US เลยใช้กองทัพเงินทุนฝั่งตนถอนเงิน เพื่อถล่มตลาดทุนจีน ให้พังทลายลงมา เกิดวิกฤตต่างๆมากมายในจีน ก็เป็นผลจากฝั่ง US ถอนทุนที่เคยเข้าไปลงทุนให้ทั้งนั้น (แม้ว่ารัฐบาลจะเป็นหนี้จีน แต่กองทุน US ยังคงมีเงินทุนในจีนอยู่จำนวนหนึ่ง จนถอนออกมาเกือบหมด) ... จุดนี้ถือว่า US ทำได้ดีผ่านทั้งกองทุนที่เป็นหน่วยรบทางการเงิน ... หน่วยข่าวสร้างกระแสอย่างกลุ่ม Social Media ทั้งหลาย รวมถึงบริษัทด้านเงินทุนหลักทรัพย์ที่สามารถออกบทความวิเคราะห์ต่างๆ เพื่อถล่มตลาดทุนได้ ... แต่ที่สำคัญ China มันไม่ตายนี่ล่ะสิ แถมเก็บทองคำเพิ่มขึ้นอีกเรื่อยๆ (ธนาคารกลางจีนซื้อทองมากที่สุดในโลกในปี 2023, China มี Reserve ทองคำมากที่สุดในโลกรองลงมาคือ Russia)

US ต้องเริ่มมาคิด ถ้าปล่อยแบบนี้ต่อไป ความเชื่อที่ว่า USD จะไร้ค่าไม่มีอะไรหนุนหลังก็จะเกิดขึ้น เพิ่มขึ้นรุนแรงขึ้นเรื่อยๆ และจะไปเก็บทองคำตามจีน ก็จะดูเป็นการเสียคำพูดที่ปลดทองคำออกไป 1971 ... แล้วจะทำอย่างไรดี ที่จะสร้างความเชื่อมั่นในเงิน USD ในฐานะ Fiat ผู้ยิ่งใหญ่ได้อีกครั้งในเมื่อ China/Russia จะพา BRICS สร้างสกุลเงินใหม่ของระบบเศรษฐกิจใหม่ และมี Backup ที่อาจจะเป็นทองคำ จะทำให้ระบบนี้เปลี่ยนจาก Fiat (เงิน back by Country's trust) กลับไปสู่ Paper money อีกครั้งเหมือนช่วง 1945-1971 ที่ USD มีทองคำ backup นั่นเอง

มองไปในสินทรัพย์ใดๆที่คล้ายทองมีอีกไหม ถ้าเลือก Silver บอกตรงๆศักดิ์ศรีต่ำกว่าทอง ... มีอะไรที่พอจะบอกได้ว่าดีกว่าทอง และมีคุณสมบัติพื้นฐานคล้ายๆกัน คือ มี Scarcity หายาก ผลิตได้ยาก และ มีคุณสมบัติที่ดีกว่าทองและมาแก้ปํญหาเรื่อง transfers value across space ได้ เพราะทองคำ มีข้อเสียเรื่องการเคลื่อนย้ายไปมา จนทำให้เกิด Paper money แล้วเอาทองคำเป็น backup เกิดขึ้นในอดีตนั่นเอง

อ่านมาถึงตรงนี้คงไม่ต้องเดาถึงสินทรัพย์ตัวนั้น ... ที่ถูกสร้างขึ้นจากใครก็ไม่รู้ ไร้ตัวตน ไร้ศูนย์กลาง หาได้ยาก มีคุณสมบัติเรื่อง transfers value across space ที่ดีกว่า ... ที่สำคัญจริงคือ China ไม่ชอบมัน ... แบนไปแล้ว ทำให้ความได้เปรียบถูกสะสมมาเรื่อยในฝั่ง โลกตะวันตก ... สิ่งนั่น คือ Bitcoin

มองไปมองมาคงจะเป็น Bitcoin แน่ๆที่จะพอมาทำให้ Dollar กลับมาเป็น Paper Money ได้อีกครั้ง ... เลยลีลานิดนึงและเริ่มอนุมัติ Bitcoin ETF ให้กองทุนขนาดใหญ่สามารถถือครองเก็บสะสม Bitcoin ได้แม้ว่าจะเป็นเงินจากสถาบันการเงินในตลาดทุนก็ตาม ... ต้องไม่ลืมสิ่งหนึ่งที่ POTUS เคยทำมาแล้วช่วง 1933 คือ ออก Executive Order สั่งให้ชาวเมกันทุกคนทำทองคำมาแลกเงินดอลล่าร์กลับไปในอัตราส่วน $20 ต่อ ออนซ์ ... ก็ไม่แน่ว่าเราอาจจะเห็นการทำสิ่งนี้อีกครั้งก็ได้

และการกำหนดอัตราส่วนตรงนี้แหละ จะเป็นตัวบ่งชี้ได้ในอีกเกมส์การล้างหนี้ของเมกาได้เลย ยกตัวอย่าง ถ้าเก็บ Bitcoin ไปแล้วถึง 1 ล้าน Bitcoin ซึ่งมีโอกาสทำได้ยากก็ตาม ... แล้วกำหนดอัตราส่วนที่ 1 ล้าน USD ต่อ Bitcoin จะทำให้ สหรัฐพิมพ์ Dollar เพิ่มขึ้น 1 ล้าน USD แต่ได้ Bitcoin 1 ล้าน Bitcoin มา back หนี้ทั้งหมดของเงิน Dollar นั่นเอง ... และการทำแบบนี้ก็เข้าเกมส์เดิมก็เมกา คือ สามารถกำหนดมูลค่าสินทรัพย์ได้ด้วยตนเอง เหมือนที่ทำมาตลอดกับประเทศเพื่อนๆ คือ กำหนดอัตราดอกเบี้ยที่จะจ่ายคืนได้เอง ผ่านนโยบายดอกเบี้ยของ FED ... ตรงนี้ Bitcoiner อาจจะได้ประโยชน์ไปเต็มๆเพราะมูลค่าในรูปของเงิน Fiat คือ $1M ต่อ Bitcoin แต่ถ้าเป็น Real Bitcoiner ก็จะไม่ขายมันออกมาถือเงิน Fiat อย่างแน่นอน เพราะ 1 Bitcoiin = 1 Bitcoin และสามารถ Preseve wealth ของพวกเขาได้ ... เพราะการ mark price ถ้าเกิดขึ้น มันคือการ Devalue USD และเป็นการ Devalue Debt ลงไปด้วยนั่นเอง

ฝั่งการเงินก็กาวเกิน ... มาดูฝั่ง Tech กันบ้าง ... US คือผู้นำโลกเข้าสู่ AI world อย่างแท้จริงๆ เพราะบริษัท Tech ที่สร้างสิ่งนี้ขึ้นมาก็มาอยู่ฝั่ง US แทบทั้งหมด (เว้นแต่จีนที่อาจจะยังไม่ได้ปล่อยของเท่าไหร่ในจุดนี้) ... แต่หาก US สามารถกิน market share ได้ก่อนเหมือนอย่างที่ Google, Apple, Microsoft, Meta, NVDIA, TESLA ทำมาได้แล้วล่ะก็ ... การกำหนด Standard ก็จะเกิดขึ้นเช่นเดิม ... ลองคิดภาพนะครับ จะมี AI ที่ไหนต้องการ Gold ในการทำ settlement ยกตัวอย่าง AI ของนาย A ต้องการสั่งของไปยังห้างร้านที่มี AI ของร้านดูแลอยู่ โดยการสั่งซื้อนั้นเป็นการสั่งซื้อตาม historical data ที่นาย A ซื้อมาโดยตลอด AI ก็ไปซื้อให้ได้เลย ... Settlement ระหว่าง AI ของทั้ง 2 ฝั่งซื้อและขาย ก็ควรจะอยู่ใน Digital Form of Payment ... ตรงนี้นี่เองที่ CBDC ฝั่งเมกาจะมาตอบโจทย์ แม้กระทั่งกำหนดไปเลยว่า Bitcoin เป็น mean of payment ได้สำหรับโลก AI ที่จะมี Transaction ระหว่างกันมากขึ้นเรื่อยๆในโลก Digital และอาจจะเป็นเขตเศรษฐกิจบนโลกเสมือน ที่เมกาถนัดมากกว่าจีนก็เป็นได้

เราจะเริ่มเห็นว่าการแข่งกันในส่วนของเศรษฐกิจ จะชัดเจนขึ้นเรื่อยๆ คือ ฝั่งจีนจะยังคงเล่นท่าเดิมที่เมกาเคยเล่นมาแล้ว คือ สร้าง ecosystem ขึ้นมาใหม่ผ่าน BRI ออกสกุลเงินที่ back โดยสินทรัพย์มีค่าอย่างทองคำผ่าน BRICS และรวมประเทศพันธมิตรเข้ามาเพื่อโดดเดี่ยวเมกา

ส่วนเมกา "อาจจะ" เดิน ecosystem ใหม่ไปเลย เน้นไปทาง Digital world มี CBDC เป็นสื่อกลาง มี Bitcoin เป็น backup และมี transaction generator เป็น AI ที่ทำงานระหว่างกันสร้าง GDP บนโลกเสมือนออกมาได้อย่างมหาศาล (ทำสำเร็จมาแล้วในโลก web 2.0 ที่มีกลุ่ม tech ยักษ์ใหญ่ในปัจจุบันเป็นผู้นำ)

ส่วนในเรื่องของทางทหาร สงครามใหญ่ อาวุธยุทโธปกรณ์ ตรงนี้ยังไม่ขอพูดถึง เพราะไม่ได้เจาะรายละเอียดมากนัก เลยกาวยังไม่ได้มากเท่าที่ควรน่ะครับ 555+ (ไว้โอกาสหน้าถ้าพร้อมจะมากาวต่อ)


พี่ nostr:npub1mqcwu7muxz3kfvfyfdme47a579t8x0lm3jrjx5yxuf4sknnpe43q7rnz85 ทำซุปไฟลุกท่วมเลย #Siamstr
จนพี่ nostr:npub15l5mxmljftnnqur8gf2nkjj2yuemqy2kuly7yc29lx7x598svx5s447rgk ถาม ว่านอนวันละกี่ ชม 5555

nostr:nevent1qqs0dn5evn6nhj409uurh8qya9uv76v3uhf5hc2re92hnmlsrpw32ecpzamhxue69uhhyetvv9ujumn0w3hhx6rf9emkjmszyrvrpmnm0sc2xe93y39h0xhmknc4vuellwxgwg6ssm3xkz6wv8xkyqcyqqqqqqg27qnvy


วันนี้วันดี
ระบบบิตคอยน์ดำเนินตามแผนไปอีกขั้น
แม้จะยังไม่มีความเปลี่ยนแปลงให้เห็นที่ผิวน้ำ แต่คลื่นใต้น้ำกำลังก่อตัว
บิตคอยน์ยังต้องพิสูจน์ตัวเอง และแสดงให้เห็นถึงความสามารถในการรับมือกับความเสี่ยง การโจมตี แรงกดดันอีกมาก
แต่ไม่ว่าอย่างไร Tick tock next block ระบบจะดำเนินต่อไป และไม่มีรัฐบาลหน้าไหนที่จะสามารถทำอะไรกับมันได้

บิตคอยน์
เงินที่ธนาคารพิมพ์ไม่ได้
เงินที่รัฐบาลไร้อำนาจควบคุม

สุขสันต์วันไรท์ชิฟท์ 420
 https://image.nostr.build/83eff3b3807d013d0ea1d7a09a89be88306a00e4f4f401db83aef538644b31f6.jpg


เงินเฟ้อคือการหยิบยืมเงินของตัวเราเองในอนาคตและคนรุ่นหลัง มาใช้จ่ายในวันนี้ โดยไม่ได้รับความยินยอมจากผู้คนในอนาคต
มันคือจารกรรม
ถ้าเราบอกว่า เรามีความอู้ฟู่ มีสินค้ามากมายได้เพราะเงินเฟ้อ มันก็คือการบอกว่า เรามีทุกอย่างได้เพราะรัฐขโมยอนาคตของพวกเราไปใช้จ่ายเพื่อทำให้เรามีทุกสิ่งทุกอย่างในวันนี้
แทนที่เราจะถกเถียงกันว่า เราจะขโมยเงินคนในอนาคตกี่ % ต่อปีถึงจะ 'ดี'
เราควรยอมรับก่อนว่ามันคือการจารกรรม เราควรถกกันว่าการขโมยความมั่งคั่งของอนาคต เป็นสิ่งที่ควรทำหรือไม่ ? และต้นทุนที่แท้จริงของมันคืออะไร ?
เราควรย้ายหน้าต่างการถกเถียงได้แล้วหรือยัง
มันจะดีกว่ามั๊ย ถ้าเราจะสามารถปฏิเสธการปล้นทรัพย์นี้ได้ ? ทั้งด้วยตัวเราเอง และด้วยทรัพย์สินของเราเอง ?
ขโมย! ขโมย! ขโมยขึ้นบ้านมานานกว่าห้าสิบปีแล้ว จะตื่นกันได้หรือยัง?


เงินเฟ้อ คือต้นทุนของการใช้ระบบเงินเฟียต

ไม่มีระบบการเงินใดที่สามารถทำงานได้โดยไม่มีค่าใช้จ่าย
ระบบเงินเปลี่ยนที่ดูเหมือนกับว่าเงินจะสามารถถูกสร้างขึ้นมาง่ายๆโดยไม่มีต้นทุน ที่ดูเหมือนว่าการทำธุรกรรมจะสามารถเกิดขึ้นได้รวดเร็วราวกับเวทมนต์ ที่ดูเหมือนว่าจะมีคุณประโยชน์มากมายต่อมนุษยชาติเองก็มีต้นทุนค่าใช้จ่ายเหมือนกัน
ต้นทุนค่าใช้จ่ายของการใช้ระบบเงินเปลี่ยนคือการที่เงินของทุกคนจะต้องเสียค่าลงเมื่อมีใครก็ตามผลิตเงินขึ้นมาใหม่

ผู้ใช้ระบบเงินเฟ้อไม่ได้จ่ายค่าใช้จ่ายในการใช้บริการโดยตรงจะจ่ายค่าใช้จ่ายเหล่านี้ทางอ้อมตลอดเวลา ไม่ว่าตัวเขาจะผลิตเงินหรือไม่ผลิตเงิน ไม่ว่าตัวเขาจะอยู่เฉยๆหรือกำลังทำธุรกรรม

การพิจารณาว่าคุณประโยชน์ของระบบเงินเฟียตนั้นคุ้มค่าหรือไม่จำเป็นต้องพิจารณาถึงต้นทุนค่าใช้จ่ายที่เราได้จ่ายไปตลอดช่วงระยะเวลาเกือบร้อยปีที่ผ่านมาด้วย


IFF Talk ep 115:
healthy salt 🧂

Salt = NaCl + แร่ธาตุ

1.Natural salt
1.1 Sea salt : มาจากทะเล
มีแร่ธาตุประมาณ 24 ชนิด โซเดียมต่ำ
ดอกเกลือ > เกลือสมุทร > ดีเกลือ

ดอกเกลือ = grade A
คือ แผ่นฟิล์มที่ผิวน้ำ แร่ธาตุสูง บริสุทธิ์

เกลือสมุทร = grade B
มีดิน หิน ทราย ปนเล็กน้อย

ดีเกลือ
ไม่สะอาด ไม่ควรทาน เหมาะทำ spa, ขัดผิว

1.2 Rock salt : มาจากภูเขา
เกลือหลากสี ขึ้นกับแร่ธาตุ

เกลือชมพู : มีแร่ธาตุประมาณ 84 ชนิด
เกลือดำ : เกลือชมพูที่พบใกล้ภูเขาไฟ (มี sulfur/sulfate)

2.Refine salt : เกลืออุตสาหกรรม/แปรรูป
   ex. Refine pure salt, Refine pure sea salt
2.1 Table salt เกลือแกง (ได้ Na + Cl only!)
2.2 Salt substitute เกลือโซเดียมต่ำ (ลด Na เพิ่ม K แทน)
# ทั้ง 2.1 และ 2.2 มีอัตราการเกิดโรคแทบไม่ต่างกัน

ปริมาณที่แนะนำให้ทาน
Sodium 2,300 mg/day
Salt 5 g/day
# ยิ่ง loss เยอะ ยิ่งต้องเติมเยอะ

การขับออก
main : เหงื่อ, ปัสสาวะ
less : อุจจาระ

salt vs โรคไต
จริงๆ สิ่งที่ทำให้ไตวาย คือ insulin
insulin > Na reabsorption > Hypertension >
end-stage renal disease

don’t trust, verify
#siamstr https://image.nostr.build/7c9222577e50de25fa90cc75bd5f7e0a86c1b108cfc67fccb25b83b4d83cfa61.jpg


Not looking good. https://i.nostr.build/lLkjG.jpg


หลังจากอ่านโพสต์ที่ด็อกเตอร์บางคนได้ post เลยมีประเด็นที่อยากจะพูดเกี่ยวกับพลังงานที่บิทคอยน์ใช้ และพลังงานที่เฟียตใช้ ที่อยากให้เห็นจริงๆว่า เฟียตจริงๆ ใช้พลังงานเยอะแค่ไหน

คนชอบพูดว่า บิทคอยน์ใช้พลังงานในการโอนเยอะ เท่ากับประเทศๆหนึ่ง และเฟียต ใช้พลังงานในการโอนน้อยกว่ามาก

แต่ความจริงก็คือ บิทคอยน์และเฟียตใช้พลังงานในการโอน พอกัน นั่นคือแทบไม่ได้ใช้พลังงานเลย

สำหรับบิทคอยน์ การที่รายการโอนเข้า mempool ก็ถือว่ามีการโอนแล้ว เพียงแต่ยังไม่ได้รับการยืนยัน รายการยังถูกยกเลิกได้เสมอ

พลังงาน ที่บิตคอยน์ใช้คือเพื่อป้องกันระบบ ทำให้บัญชีไม่สามารถย้อนกลับได้ ทำให้รายการการโอนนั้นถูกยืนยันและถือเป็นที่สิ้นสุด  และสิ่งนั้นก็คือ สิ่งที่รักษามูลค่าของระบบบิตคอยน์มันให้มันคงอยู่ไว้ เพราะถ้าหากบันทึกบัญชีของบิทคอยน์สามารถถูกย้อนกลับหรือแก้ได้เมื่อไหร่ นั่นคือจุดจบของมูลค่าของ บิทคอยน์

และในทางกลับกันนสิ่งที่เฟียต ใช้เพื่อให้ระบบยังคงอยู่และรักษามูลค่ามันไว้ได้ คือกองทัพ หน่วยงานบังคับใช้กฎหมาย ของประเทศ เพื่อบังคับใช้อำนาจให้คนงานใช้ระบบเงินอยู่ และพลังงานที่หน่วยงานเหล่านี้ใช้งานนั้น มหาศาลยิ่งกว่าระบบบิตคอยน์

การโอนเงินเฟียต อาจจะดูเหมือนง่ายและมีประสิทธิภาพและใช้พลังงานน้อย แต่พลังงานที่ต้องใช้ในการรักษามูลค่าระบบของมัน นั้นสูงยิ่งนัก

และที่สำคัญ ระบบเฟียต ใช้ พลังงานกับเครื่องจักรสงครามและกลไกบังคับใช้กฎหมาย ที่สร้างความรุนแรง

แต่บิตคอยน์ใช้พลังงานทั้งหมดโดยเครื่องขุดคอมพิวเตอร์ และไม่ สร้างความรุนแรง

บิตคอยน์จึงมีประสิทธิภาพในการใช้พลังงาน เพื่อรักษาระบบการเงิน มากกว่าระบบเฟียต และที่สำคัญคือมัน สามารถใช้พลังงานนั้นในรูปแบบที่ไม่รุนแรงได้ครับ 😊

#Siamstr #bitcoin


ตามที่สัญญา กับปัญหา และ ข้อสงสัย ที่เกี่ยวข้องกับ Bitcoin
ยังมีอีก 2 ตอน เร็วๆนี้ แน่นอน

https://bemyblockchain.com/2024-05-understanding-bitcoin-challenges-and-misconception-ep1

#siamstr  #bitcoin  #BitcoinUnderstanding


สันดานนักล่า

#สันดานนักล่า ตอนสุดท้าย
#siamstr

ความสงบสันติสุขไม่ได้เป็นสิ่งที่เกิดขึ้นด้วยตัวของมันเองตราบใดที่ในสังคมยังมีผู้ชอบล่า

เราสามารถหยุดยั้งเหล่าศัตรูผู้รุกรานชาติเราได้

...แต่เราไม่สามารถหยุดยั้งนักล่าภายในที่คอยเอาเปรียบเพื่อนร่วมชาติด้วยกันเอง โดยใช้ความเชื่อความศรัทธาเป็นเครื่องมือ


วันนี้มีโอกาสคุยกับชาวไรท์ชิฟต์เรื่องทฤษฎีสมคบคิดว่า "ไททานิกถูกทำให้จมด้วยความตั้งใจ" ก็เลยพาลนึกถึง FUN FACT นึงที่หลายคนไม่รู้ นั่นคือหนัง Titanic เมื่อปี 1997 นั้นเป็นหนังรีเม้กนะครับ โดยรีเม้กจาก A Night To Remember (1958) แบบซีนต่อซีนเป๊ะ ๆ แล้วเพิ่มความน้ำเน่าเรื่องแจ็กกับโรสเข้าไป นัยว่าเพื่อเบี่ยงเบนโศกนาฏกรรมอำพรางครั้งใหญ่ของโลก (รึเปล่า?) เนื่องจากผู้เสียชีวิตในเหตุการณ์นี้หลายรายเป็นผู้ทรงอิทธิพลในยุคนั้นที่ประกาศจุดยืนชัดเจนว่าไม่ต้องการให้มีการต่อตั้ง FED
https://youtu.be/2z0Ms0Yn97o?si=S2bKUdVcTpkLeX0E
ลองค้นกูเกิลว่า "Titanic was sink on purpose." ดูก็จะสังเกตเห็นว่ามีกองทัพ fact-checkers ของสื่อที่ "น่าเชื่อถือ" ดาหน้าเข้ามาโจมตีทฤษฎีสมคบคิดนี้เยอะแยะไปหมด บันเทิงดีครับ
#siamstr


Project 259 จากอุตสาหกรรมยาสูบสู่อุตสาหกรรมน้ำตาลทราย

![image](https://yakihonne.s3.ap-east-1.amazonaws.com/b34b440824d517ec4da6ac67f3197dbc9f03d82d70fdeb7f4b77909bacfb9667/files/1716030211075-YAKIHONNES3.png)

***Project 259 ***เป็นโครงการวิจัยลับที่ริเริ่มขึ้นโดยสมาคมน้ำตาลแห่งสหรัฐฯ (Sugar Research Foundation) ซึ่งต่อมาเปลี่ยนชื่อเป็นสมาคมอุตสาหกรรมน้ำตาล (Sugar Association)

เพื่อศึกษาผลของการบริโภคน้ำตาลซูโครสต่อสุขภาพ ภายใต้การดำเนินงานของนักวิทยาศาสตร์จาก University of Birmingham  ประเทศอังกฤษ เพื่อศึกษาผลของการบริโภคน้ำตาลซูโครส(น้ำตาลทราย)ต่อสุขภาพ โดยเฉพาะอย่างยิ่งความเชื่อมโยงระหว่างน้ำตาลกับโรคหัวใจและเบาหวาน [1]

การทดลองได้ดำเนินการในหนูทดลองทั้งเพศผู้และเพศเมีย โดยแบ่งออกเป็น 2 กลุ่มหลัก ได้แก่ กลุ่มที่ได้รับอาหารซึ่งมีน้ำตาลซูโครสในสัดส่วนสูงถึง 67% และกลุ่มที่ได้รับอาหารซึ่งใช้น้ำตาลจากแป้ง (Starch) ในสัดส่วน 43% เป็นระยะเวลายาวนานกว่า 20 สัปดาห์

ผลการศึกษาพบว่ากลุ่มหนูที่ได้รับน้ำตาลซูโครสมีระดับไตรกลีเซอไรด์ในเลือดสูงกว่ากลุ่มที่ได้รับน้ำตาลสตาร์ชอย่างมีนัยสำคัญทางสถิติ โดยความแตกต่างนี้เด่นชัดมากในหนูเพศผู้ นอกจากนี้ยังพบว่ากลุ่มที่ได้รับน้ำตาลซูโครสมีความเสี่ยงต่อการเกิดนิ่วในถุงน้ำดีสูงกว่าถึง 2 เท่า และมีความผิดปกติของระดับกรดไขมันและเอนไซม์บางชนิดในลำไส้ ซึ่งล้วนเป็นปัจจัยเสี่ยงสำคัญของการเกิดโรคหัวใจและเบาหวาน [1][2]

![image](https://yakihonne.s3.ap-east-1.amazonaws.com/b34b440824d517ec4da6ac67f3197dbc9f03d82d70fdeb7f4b77909bacfb9667/files/1716030235474-YAKIHONNES3.png)

แม้ผลการศึกษาจะบ่งชี้ถึงอันตรายของการบริโภคน้ำตาลซูโครสในปริมาณสูงอย่างชัดเจน แต่ทางสมาคมน้ำตาลฯ กลับตัดสินใจระงับโครงการในปี 1970 โดยไม่มีการเผยแพร่ข้อมูลการค้นพบเหล่านี้แต่อย่างใด ในจดหมายที่หัวหน้าโครงการเขียนถึงสมาคมฯ ได้ระบุว่า ถึงแม้ผลงานวิจัยชิ้นนี้จะมีคุณูปการอย่างยิ่งต่อวงการวิทยาศาสตร์ แต่ข้อสรุปที่ได้อาจส่งผลกระทบในทางลบอย่างร้ายแรงต่ออุตสาหกรรมน้ำตาล จึงนำมาสู่การตัดสินใจที่จะฝังเรื่องนี้เอาไว้ ไม่ให้ข้อมูลหลุดรอดออกไปสู่สาธารณะ [1][3]

ข้อมูลเกี่ยวกับ Project 259 ถูกเปิดเผยสู่สาธารณะเป็นครั้งแรกในปี 2017 โดยคณะนักวิจัยจากมหาวิทยาลัยแคลิฟอร์เนีย ซานฟรานซิสโก (UCSF) ซึ่งได้ค้นพบเอกสารลับเหล่านี้จากคลังจดหมายเหตุที่มหาวิทยาลัยเป็นผู้เก็บรักษาไว้ [4] การเปิดเผยในครั้งนี้จึงเป็นหลักฐานสำคัญที่ชี้ให้เห็นว่า วงการอุตสาหกรรมน้ำตาลรับรู้ถึงอันตรายของน้ำตาลที่มีต่อสุขภาพมาเป็นเวลานานหลายทศวรรษแล้ว แต่กลับเลือกที่จะปกปิดความจริงและบิดเบือนข้อมูล เพื่อปกป้องผลประโยชน์ทางธุรกิจของตนเอง [1][5]

![image](https://yakihonne.s3.ap-east-1.amazonaws.com/b34b440824d517ec4da6ac67f3197dbc9f03d82d70fdeb7f4b77909bacfb9667/files/1716030389957-YAKIHONNES3.png)

ความคล้ายคลึงของกรณี Project 259 กับพฤติกรรมของอุตสาหกรรมยาสูบในอดีตนั้น เห็นได้ชัดเจนอย่างยิ่ง ทั้งในแง่ของความพยายามในการสร้างงานวิจัยที่มีอคติเพื่อปกป้องสินค้า การสร้างข้อกังขาต่อข้อมูลทางวิทยาศาสตร์ที่ขัดแย้งกับผลประโยชน์ขององค์กร และการใช้อิทธิพลทางการเมืองเพื่อขัดขวางมาตรการกำกับดูแล [6][7] จึงเป็นบทเรียนสำคัญที่เตือนให้เห็นถึงความจำเป็นในการกำกับดูแลอุตสาหกรรมอาหารอย่างเข้มงวด และสร้างความโปร่งใสในการวิจัยและการสื่อสารข้อมูลสู่สังคม เพื่อปกป้องสุขภาพและความปลอดภัยของประชาชน [5][8]

โดยเฉพาะอย่างยิ่งเมื่อคำนึงถึงสถานการณ์ในปัจจุบัน ซึ่งการบริโภคน้ำตาลเกินความต้องการ โดยเฉพาะจากเครื่องดื่มรสหวานและอาหารแปรรูป กลายเป็นปัจจัยสำคัญของการระบาดของโรคอ้วนและเบาหวานชนิดที่ 2 ในวงกว้าง [9][10] ส่งผลให้เกิดภาระอันใหญ่หลวงต่อระบบสาธารณสุข เศรษฐกิจ และสังคม ตลอดจนสร้างความทุกข์ทรมานแก่ผู้ป่วยและครอบครัวเป็นอย่างมาก [11][12]

หากอุตสาหกรรมน้ำตาลเลือกที่จะดำเนินการแตกต่างออกไป มีความโปร่งใสและใส่ใจต่อข้อมูลงานวิจัยของตนเอง ไม่ปกปิดข้อเท็จจริง ประชาชนอาจจะได้รับข้อมูลและการศึกษาเกี่ยวกับโทษภัยของน้ำตาลมาตั้งแต่หลายทศวรรษก่อน และแนวทางการป้องกันปัญหาสุขภาพที่เกี่ยวข้องก็อาจจะถูกนำมาใช้ตั้งแต่ในจุดเริ่มต้น ซึ่งน่าจะช่วยลดขนาดและความรุนแรงของวิกฤตที่เกิดขึ้นในปัจจุบันลงได้มาก [5][13]

การเดินตามรอย "บาปของธุรกิจยาสูบ" จึงยิ่งแสดงให้เห็นเด่นชัดว่า การปกป้องผลกำไรของธุรกิจโดยไม่คำนึงถึงอันตรายที่เกิดขึ้นกับสุขภาพของผู้บริโภค นับเป็นความประมาทเลินเล่อและขาดความรับผิดชอบอย่างร้ายแรง ที่จะสร้างความเสียหายต่อปัจเจกบุคคล ชุมชน และสังคมโดยรวม อย่างกว้างขวางและยาวนาน เป็นบาดแผลฉกรรจ์ที่ยากจะเยียวยา ด้วยเหตุนี้จึงถึงเวลาที่ทุกภาคส่วนต้องร่วมกันต่อต้านและตรวจสอบการประพฤติมิชอบของอุตสาหกรรม [14] ควบคู่ไปกับการลงทุนในมาตรการป้องกันและควบคุมการบริโภคน้ำตาลเกินพอดี [15][16] เพื่อให้เราสามารถสร้างสภาพแวดล้อมที่เอื้อต่อการมีสุขภาพที่ดีของประชาชนทุกคน และป้องกันไม่ให้ประวัติศาสตร์อันเลวร้ายนี้ต้องซ้ำรอยอีก

เอกสารอ้างอิง:
[1] Kearns, C. E., Schmidt, L. A., & Glantz, S. A. (2016). Sugar industry and coronary heart disease research: a historical analysis of internal industry documents. JAMA internal medicine, 176(11), 1680-1685. https://doi.org/10.1001/jamainternmed.2016.5394
[2] Project 259 report. (1968). https://www.industrydocuments.ucsf.edu/docs/skkw0228
[3] Hickson, J. (1970). Letter to Dr. Albert Stunkard. https://www.industrydocuments.ucsf.edu/docs/jnkw0228
[4] Stanton, A. (2017, November 21). Big Sugar Buried These Concerning Health Studies 50 Years Ago. Thrillist. https://www.thrillist.com/health/nation/sugar-industry-health-studies-project-259-heart-disease-research
[5] O'Connor, A. (2016, September 12). How the Sugar Industry Shifted Blame to Fat. The New York Times. https://www.nytimes.com/2016/09/13/well/eat/how-the-sugar-industry-shifted-blame-to-fat.html
[6] Brownell, K. D., & Warner, K. E. (2009). The perils of ignoring history: Big Tobacco played dirty and millions died. How similar is Big Food?. The Milbank Quarterly, 87(1), 259-294. https://doi.org/10.1111/j.1468-0009.2009.00555.x
[7] Oreskes, N., & Conway, E. M. (2011). Merchants of doubt: How a handful of scientists obscured the truth on issues from tobacco smoke to global warming. Bloomsbury Publishing USA.
[8] World Health Organization. (2017). Tackling NCDs:'best buys' and other recommended interventions for the prevention and control of noncommunicable diseases. World Health Organization. https://apps.who.int/iris/handle/10665/259232
[9] Malik, V. S., Popkin, B. M., Bray, G. A., Després, J. P., & Hu, F. B. (2010). Sugar-sweetened beverages, obesity, type 2 diabetes mellitus, and cardiovascular disease risk. Circulation, 121(11), 1356-1364. https://doi.org/10.1161/CIRCULATIONAHA.109.876185
[10] Basu, S., Yoffe, P., Hills, N., & Lustig, R. H. (2013). The relationship of sugar to population-level diabetes prevalence: an econometric analysis of repeated cross-sectional data. PloS one, 8(2), e57873. https://doi.org/10.1371/journal.pone.0057873
[11] Yach, D., Stuckler, D., & Brownell, K. D. (2006). Epidemiologic and economic consequences of the global epidemics of obesity and diabetes. Nature medicine, 12(1), 62-66. https://doi.org/10.1038/nm0106-62
[12] American Diabetes Association. (2018). Economic costs of diabetes in the US in 2017. Diabetes care, 41(5), 917-928. https://doi.org/10.2337/dci18-0007
[13] Nestle, M. (2015). Soda politics: taking on big soda (and winning). Oxford University Press.
[14] Stuckler, D., & Nestle, M. (2012). Big food, food systems, and global health. PLoS medicine, 9(6), e1001242. https://doi.org/10.1371/journal.pmed.1001242
[15] World Health Organization. (2015